สวัสดีค่ะ คือมีอาการปวดท้องน้อย แล้วก็จะมีเลือดออกมาเล็กน้อยในตอนที่ปัสสาวะและมีเลอะที่กางเกงชั้นในบ้างเล็กน้อยค่ะ ซึ่งก่อนหน้านั้นมีอาการปัสสาวะขัดหรือเป็นกระเพาะปัสสาวะอักเสบอยู่ด้วยค่ะ แบบนี้ถือว่าปกติหรืออันตรายไหมคะ
สวัสดีค่ะ อาการปวดท้องน้อย มีเลือดไหลออกมาเล็กน้อยขณะปัสสาวะ มีปัสสาวะขัด อาจจะเกิดจากกระเพาะปัสสาวะอักเสบ มักมีปัสสาวะแสบขัด ปัสสาวะปนเลือด ปวดหน่วงท้องน้อยจากที่กล่าวมาเป็นไปได้มากที่สุด สาเหตุอื่นๆเช่นกรวยไตอักเสบ อาการคล้ายกระเพาะปัสสาวะอักเสบ แต่อาจมีไข้หรือหนาวสั่นร่วมด้วยได้ หรือเป็นนิ่วในทางเดินปัสสาวะ อาจมีปัสสาวะเป็นเลือด ปวดท้องน้อยร้าวหลังหรือขาจากที่กล่าวมา ถ้าเป็นกระเพาะปัสสาวะอักเสบอยู่แล้ว อาการปัสสาวะเป็นเลือดที่เกิดขึ้นก็น่าจะเกี่ยวข้องกัน ซึ่งเป็นภาวะที่รักษาด้วยได้การรับยาฆ่าเชื้อให้ครบตามแพทย์สั่งและปรับพฤติกรรมโดยควรดื่มน้ำมากๆ ไม่กลั้นปัสสาวะ งดการมีเพศสัมพันธ์ถ้ากินยาตามที่แพทย์สั่งมาครบ ยังมีอาการต่อเนื่อง ควรกลับไปตรวจซ้ำเพื่อดูว่ารักษาหายแล้วหรือไม่ แล้วเป็นการติดเชื้อใหม่ หรือเป็นโรคอื่นๆดังที่กล่าวไปร่วมด้วยได้หรือเปล่า